ADDYSG, CYMRU RHAN 1 CYFFREDINOL Enwi, cychwyn a chymhwyso 1 Enw'r Rheoliadau hyn yw Rheoliadau Grantiau Dysgu'r Cynulliad (Sefydliadau Ewropeaidd) (Cymru) 2011. 2 Daw'r Rheoliadau hyn i rym ar 5 Ebrill 2011 ac maent yn gymwys o ran Cymru. Dehongli 3 1 Yn y Rheoliadau hyn— ystyr “awdurdod academaidd” (“ academic authority ”) yw corff llywodraethu sefydliad Ewropeaidd neu gorff arall i sefydliad Ewropeaidd sydd â swyddogaethau corff llywodraethu ac mae'n cynnwys person sy'n gweithredu gydag awdurdod y corff hwnnw; ystyr “ Canolfan Bologna ” (“ Bologna Center ”) yw'r ysgol i raddedigion mewn cysylltiadau rhyngwladol a sefydlwyd gan Brifysgol Johns Hopkins yn Bologna; ystyr “ceisydd” (“ applicant ”) yw person sy'n gwneud cais am gymorth yn unol â rheoliad 4; ystyr “ Coleg Ewrop ” (“ College of Europe ”) yw athrofa brifysgol astudiaethau a hyfforddiant ôl-raddedig mewn materion Ewropeaidd yn Bruges yng Ngwlad Belg ac yn Natolin yng Ngwlad Pwyl; ystyr “cwrs cyfredol” (“ current course ”) yw'r cwrs dynodedig y mae person yn gwneud cais am gymorth ar ei gyfer; ystyr “cwrs cymhwysol” (“ qualifying course ”) yw: cwrs ôl-raddedig neu gwrs cyffelyb sy'n para am o leiaf ddwy flwyddyn academaidd; y cafodd y ceisydd ddyfarniad statudol ar ei chyfer am o leiaf ddwy flwyddyn academaidd (heblaw dyfarniad y bwriedir iddo gynorthwyo gyda gwariant ychwanegol y bu'n ofynnol i'r ceisydd ei ysgwyddo mewn cysylltiad â bod yn bresennol ar y cwrs oherwydd anabledd sydd neu a oedd gan y ceisydd); mae i “cwrs dynodedig” (“ designated course ”) yr ystyr a roddir ym mharagraff (2); ystyr “cymorth” (“ support ”) yw cymorth ariannol ar ffurf grant a roddir gan Weinidogion Cymru yn unol â'r Rheoliadau hyn; ystyr “ Deddf 1998 ” (“ 1998 Act ”) yw Deddf Addysgu ac Addysg Uwch 1998; ystyr “dyddiad perthnasol” (“ relevant date ”) yw diwrnod cyntaf blwyddyn academaidd y cwrs dynodedig y mae'r cais am gymorth yn ymwneud â hi; ystyr “dyfarniad statudol” (“ statutory award ”) yw unrhyw ddyfarniad a roddir, unrhyw grant a delir neu unrhyw gymorth tebyg arall a ddarperir yn rhinwedd Deddf 1998, neu unrhyw ddyfarniad, grant neu gymorth ariannol arall mewn perthynas ag ymgymryd â chwrs sy'n cael ei dalu o'r cronfeydd cyhoeddus; ystyr “y ddeddfwriaeth ar fenthyciadau i fyfyrwyr” (“ student loans legislation ”) yw Deddf Addysg (Benthyciadau i Fyfyrwyr) 1990 , Gorchymyn Addysg (Benthyciadau i Fyfyrwyr) (Gogledd Iwerddon) 1990 , Deddf Addysg (Yr Alban) 1980 a rheoliadau a wnaed o dan y Deddfau hynny neu'r Gorchymyn hwnnw, Gorchymyn Addysg (Cymorth i Fyfyrwyr) (Gogledd Iwerddon) 1998 a rheoliadau a wnaed o dan y Gorchymyn hwnnw neu Ddeddf 1998 a rheoliadau a wnaed o dan Ddeddf 1998; ystyr “ffoadur” (“ refugee ”) yw person a gydnabuwyd gan lywodraeth Ei Mawrhydi fel ffoadur o fewn ystyr Confensiwn y Cenhedloedd Unedig sy'n ymwneud â Statws Ffoaduriaid a wnaed yng Ngenefa ar 28 Gorffennaf 1951 fel y'i hestynnwyd gan y Protocol iddo a ddaeth i rym ar 4 Hydref 1967 ; ystyr “grantiau at gostau byw a chostau eraill” (“ grants for living and other costs ”) yw'r grantiau a bennir ac a gyfrifir yn unol â rheoliadau 19 i 26; mae i “myfyriwr yng Nghanolfan Bologna” (“ Bologna Center student ”) yr ystyr a roddir yn rheoliad 13(1); mae i “myfyriwr yng Ngholeg Ewrop” (“ College of Europe student ”) yr ystyr a roddir yn rheoliad 13(2); mae i “myfyriwr cymwys” (“ eligible student ”) yr ystyr a roddir yn rheoliad 6; ystyr “person sydd â chaniatâd i ddod i mewn neu i aros” (“ person with leave to enter or remain ”) yw person (“P” yn y diffiniad hwn)— a hysbyswyd gan berson sy'n gweithredu o dan awdurdod Ysgrifennydd Gwladol yr Adran Gartref y tybir ei bod yn iawn caniatáu i P ddod i mewn i'r Deyrnas Unedig neu i aros ynddi, er yr ystyrir nad yw P yn gymwys i gael ei gydnabod fel ffoadur; y rhoddwyd caniatâd iddo i ddod i mewn neu i aros yn unol â hynny; y mae cyfnod ei ganiatâd i ddod i mewn neu i aros heb ddod i ben neu y mae wedi'i adnewyddu ac nad yw'r cyfnod y cafodd ei adnewyddu ar ei gyfer wedi dod i ben neu y mae apêl yn yr arfaeth (o fewn ystyr adran 104 o Ddeddf Cenedligrwydd, Mewnfudo a Lloches 2002 ) mewn perthynas â'i hawl i ddod i mewn neu i aros; ac sydd wedi bod yn preswylio fel arfer yn y Deyrnas Unedig a'r Ynysoedd drwy gydol y cyfnod er pan roddwyd caniatâd i P ddod i mewn neu i aros; ystyr “rhiant” (“ parent ”) yw rhiant naturiol neu fabwysiadol neu warcheidwad neu unrhyw berson arall sydd â chyfrifoldeb rhiant dros blentyn neu sydd â gofal dros blentyn; ystyr “sefydliad Ewropeaidd” (“ European institution ”) yw naill ai Canolfan Bologna neu Goleg Ewrop; ystyr “ Undeb Ewropeaidd ” (“ European Union ”) yw'r diriogaeth a ffurfir gan aelod-wladwriaethau'r Undeb Ewropeaidd fel y'i cyfansoddir o bryd i'w gilydd. 2 Mae cwrs yn ddynodedig at ddibenion adran 22(1) o Ddeddf 1998 a'r Rheoliadau hyn os yw— a yn dechrau ar 1 Medi 2011 neu wedyn; b yn gwrs ôl-raddedig amser-llawn neu'n gwrs cyffelyb; c yn para am un flwyddyn academaidd; ac ch yn cael ei ddarparu gan sefydliad Ewropeaidd. RHAN 2 GWNEUD CAIS AM GYMORTH A CHYMHWYSTRA Ceisiadau am gymorth a therfynau amser 4 1 Caiff myfyriwr cymwys wneud cais am gymorth ar gyfer un flwyddyn academaidd mewn cysylltiad â bod yn bresennol ar gwrs dynodedig yn ddarostyngedig i'r Rheoliadau hyn ac yn unol â hwy. 2 Rhaid i geisydd gyflwyno cais i Weinidogion Cymru i gael ei ystyried yn fyfyriwr cymwys ac am gymorth ar unrhyw ffurf y gofynnir amdani gan Weinidogion Cymru. 3 Yn ddarostyngedig i baragraff (4), rhaid i'r cais gyrraedd Gweinidogion Cymru heb fod yn hwyrach na 31 Gorffennaf yn union cyn y dyddiad perthnasol (“y dyddiad cau i wneud cais”). 4 Nid yw paragraff (3) yn gymwys pan fo Gweinidogion Cymru o'r farn ar ôl rhoi sylw i amgylchiadau'r achos penodol y dylai'r dyddiad cau i wneud cais gael ei lacio, pryd y bydd rhaid i'r cais gyrraedd Gweinidogion Cymru heb fod yn hwyrach nag unrhyw ddyddiad a bennir ganddynt mewn ysgrifen i'r ceisydd o dan sylw. Nifer y Dyfarniadau 5 Rhaid i Weinidogion Cymru sicrhau na fydd nifer y dyfarniadau a roddir ar unrhyw un adeg mewn blwyddyn academaidd o dan y Rheoliadau hyn yn fwy na'r canlynol— a un, yn achos Canolfan Bologna; b un, yn achos Coleg Ewrop. Myfyrwyr Cymwys 6 1 Caniateir i gymorth gael ei ddyfarnu i fyfyriwr cymwys am un flwyddyn academaidd mewn cysylltiad ag ymgymryd â chwrs dynodedig yn ddarostyngedig i'r Rheoliadau hyn ac yn unol â hwy. 2 Yn ddarostyngedig i baragraff (3) a rheoliad 7, mae person yn fyfyriwr cymwys mewn cysylltiad â chwrs dynodedig os bydd Gweinidogion Cymru'n penderfynu, wrth asesu cais y person am gymorth, fod y person yn syrthio o fewn un o'r categorïau yn Rhan 2 o Atodlen 1 a naill ai— a bod awdurdod academaidd Coleg Ewrop yn hysbysu Gweinidogion Cymru mewn ysgrifen fod gan y person obaith rhesymol o gael cynnig lle ar y cwrs hwnnw gan Goleg Ewrop; neu b bod awdurdod academaidd Canolfan Bologna yn enwebu'r person hwnnw i gael cymorth mewn ysgrifen i Weinidogion Cymru. 3 Nid yw person (“S”) yn fyfyriwr cymwys— a os yw S, yn ddarostyngedig i baragraff (4), wedi bod yn bresennol ar gwrs cymhwysol; b os yw S wedi torri rhwymedigaeth i ad-dalu unrhyw fenthyciad; c os yw S wedi cyrraedd 18 oed ac nad yw wedi dilysu unrhyw gytundeb ynglŷn â benthyciad a wnaed gydag S pan oedd S o dan 18 oed; neu ch os yw S, ym marn Gweinidogion Cymru, wedi dangos drwy ymddygiad S nad yw S yn addas i gael cymorth. 4 Nid yw paragraff (3)(a) yn gymwys pan fo Gweinidogion Cymru'n penderfynu, ar ôl rhoi sylw i amgylchiadau penodol achos S, ei bod yn briodol dyfarnu cymorth i S mewn cysylltiad â'r cwrs cyfredol er gwaethaf y ffaith bod S wedi bod yn bresennol ar gwrs cymhwysol. 5 At ddibenion paragraff (3)(b) ac (c), ystyr “benthyciad” (“ loan ”) yw benthyciad a wneir o dan y ddeddfwriaeth ar fenthyciadau i fyfyrwyr. 6 Mewn achos lle mae'r cytundeb ynglŷn â benthyciad yn ddarostyngedig i gyfraith yr Alban, mae paragraff (3)(c) yn gymwys dim ond os cafodd y cytundeb ei wneud— a cyn 25 Medi 1991; b gyda chydsyniad curadur S neu ar adeg pan nad oedd gan S guradur. Cymhwystra'r myfyriwr 7 1 Daw statws person fel myfyriwr cymwys mewn cysylltiad â chwrs dynodedig (“cymhwystra'r myfyriwr”) i ben ar ddiwedd y flwyddyn academaidd y cafodd y cymorth ei ddyfarnu ar ei chyfer neu yn gynt yn unol â pharagraffau (2) i (6). 2 Daw cymhwystra'r myfyriwr i ben pan fydd y myfyriwr— a yn tynnu'n ôl o'r cwrs dynodedig o dan amgylchiadau lle nad yw'n ofynnol i Weinidogion Cymru drosglwyddo statws y myfyriwr fel myfyriwr cymwys yn unol â rheoliad 8(1); neu b yn rhoi'r gorau i'r cwrs dynodedig neu'n cael ei ddiarddel oddi arno. 3 Daw cymhwystra myfyriwr i ben ar y diwrnod cyn y dyddiad perthnasol— a os penderfynodd Gweinidogion Cymru fod person (“T” yn y paragraff hwn), yn rhinwedd y ffaith ei fod yn ffoadur neu'n briod, yn bartner sifil, yn blentyn neu'n llys-blentyn i ffoadur, yn fyfyriwr cymwys mewn cysylltiad â chais am gymorth ar gyfer cwrs dynodedig yn yr un sefydliad Ewropeaidd y mae statws T fel myfyriwr cymwys wedi'i drosglwyddo ohono i'r cwrs cyfredol; a b os yw statws ffoadur T neu briod, partner sifil, rhiant neu lys-riant T, yn ôl fel y digwydd, i ddod i ben cyn y dyddiad perthnasol ac nad oes rhagor o ganiatâd i aros wedi'i roi, ar y diwrnod cyn y dyddiad perthnasol ac nad oes apêl yn yr arfaeth (o fewn ystyr adran 104 o Ddeddf Cenedligrwydd, Mewnfudo a Lloches 2002). 4 Daw cymhwystra myfyriwr i ben ar y diwrnod cyn y dyddiad perthnasol— a os penderfynodd Gweinidogion Cymru fod person (“U” yn y paragraff hwn), yn rhinwedd y ffaith ei fod yn berson sydd â chaniatâd i ddod i mewn neu i aros neu'n briod, yn bartner sifil, yn blentyn neu'n llys-blentyn i berson o'r fath, yn fyfyriwr cymwys mewn cysylltiad â chais am gymorth ar gyfer cwrs dynodedig yn yr un sefydliad Ewropeaidd y mae statws U fel myfyriwr cymwys wedi'i drosglwyddo ohono i'r cwrs cyfredol; a b os yw'r cyfnod pan ganiateir i'r person sydd â chaniatâd i ddod i mewn neu i aros yn y Deyrnas Unedig i ddod i ben cyn y dyddiad perthnasol ac, ar y diwrnod cyn y dyddiad perthnasol, nad oes rhagor o ganiatâd i aros wedi'i roi ac nad oes apêl yn yr arfaeth (o fewn ystyr adran 104 o Ddeddf Cenedligrwydd, Mewnfudo a Lloches 2002). 5 Caiff Gweinidogion Cymru derfynu cymhwystra'r myfyriwr os ydynt wedi'u bodloni bod ymddygiad y myfyriwr wedi dangos nad yw'r myfyriwr yn addas i gael cymorth. 6 Os yw Gweinidogion Cymru wedi'u bodloni bod myfyriwr cymwys wedi methu â chydymffurfio ag unrhyw ofyniad i roi gwybodaeth o dan y Rheoliadau hyn neu ei fod wedi rhoi gwybodaeth sy'n anghywir neu'n gamarweiniol mewn unrhyw ystyr berthnasol, caiff Gweinidogion Cymru wneud un neu fwy o'r canlynol— a terfynu cymhwystra'r myfyriwr; b penderfynu nad oes gan y myfyriwr hawl mwyach i gael unrhyw fath neu swm penodol o gymorth; c trin unrhyw gymorth sydd eisoes wedi'i dalu i'r myfyriwr fel gordaliad y caniateir ei adennill yn unol â rheoliad 32. Trosglwyddo rhwng cyrsiau 8 1 Pan fydd myfyriwr cymwys yn trosglwyddo yn ystod y flwyddyn academaidd o gwrs dynodedig i gwrs dynodedig arall yn yr un sefydliad Ewropeaidd, rhaid i Weinidogion Cymru drosglwyddo statws y myfyriwr fel myfyriwr cymwys i'r cwrs arall hwnnw— a os cânt gais gan y myfyriwr i wneud hynny; b os ydynt wedi'u bodloni bod y myfyriwr wedi dechrau bod yn bresennol ar y cwrs arall hwnnw ar argymhelliad yr awdurdod academaidd; ac c os nad yw statws y myfyriwr fel myfyriwr cymwys wedi'i derfynu fel arall. 2 Mae gan fyfyriwr y mae ei statws fel myfyriwr cymwys yn cael ei drosglwyddo o dan baragraff (1) hawl i gael gweddill y cymorth a aseswyd gan Weinidogion Cymru mewn cysylltiad â'r cwrs y mae'r myfyriwr yn trosglwyddo oddi wrtho. 3 Ac eithrio fel y darperir ym mharagraff (2) pan fo myfyriwr cymwys yn trosglwyddo o gwrs dynodedig i gwrs dynodedig arall, nid yw statws y myfyriwr fel myfyriwr cymwys yn trosglwyddo ac nid oes gan y myfyriwr hawl i gael gweddill unrhyw gymorth a aseswyd gan Weinidogion Cymru mewn cysylltiad â'r cwrs y mae'r myfyriwr yn trosglwyddo oddi wrtho. RHAN 3 YMHOLIADAU A RHOI GWYBODAETH Gwneud ymholiadau 9 Caiff Gweinidogion Cymru gymryd unrhyw gamau a gwneud unrhyw ymholiadau y maent yn credu bod eu hangen er mwyn penderfynu— a a yw ceisydd yn fyfyriwr cymwys; b a oes gan fyfyriwr cymwys hawl i gael cymorth; c swm y cymorth sy'n daladwy, os oes cymorth yn daladwy o gwbl; ch a yw cymhwystra myfyriwr wedi terfynu; d swm cyfraniad myfyriwr yng Ngholeg Ewrop at ddibenion Rhan 5. Gwybodaeth gan geiswyr 10 1 Rhaid i bob ceisydd a phob myfyriwr cymwys y rhoddir cymorth iddo, cyn gynted ag y bo'n rhesymol ymarferol ar ôl cael cais i wneud hynny, roi i Weinidogion Cymru unrhyw wybodaeth a dogfennau y bydd Gweinidogion Cymru yn gofyn amdanynt at ddibenion y Rheoliadau hyn. 2 Pan fo'n gymwys rhaid i bob ceisydd a phob myfyriwr cymwys y rhoddir cymorth iddo roi gwybod ar unwaith i Weinidogion Cymru a rhoi'r manylion i Weinidogion Cymru os bydd unrhyw rai o'r canlynol yn digwydd— a bod y person yn tynnu'n ôl o'r cwrs, yn rhoi'r gorau iddo neu'n cael ei ddiarddel oddi arno; b bod y person yn trosglwyddo i gwrs arall yn yr un sefydliad Ewropeaidd; c bod y person yn rhoi'r gorau i fod yn bresennol ar y cwrs ac nad yw'n bwriadu parhau ag ef neu na chaniateir iddo barhau ag ef am weddill y flwyddyn academaidd; ch bod y person yn absennol o'r cwrs am fwy na 60 diwrnod oherwydd salwch neu am unrhyw gyfnod am unrhyw reswm arall; d bod y mis ar gyfer dechrau'r cwrs neu ei gwblhau yn newid; dd bod cyfeiriad gartref y person neu ei gyfeiriad yn ystod y tymor yn newid. Ffurf yr wybodaeth y gofynnir amdani 11 1 Rhaid i'r wybodaeth y mae'n ofynnol ei rhoi yn unol â'r Rheoliadau hyn gael ei rhoi i Weinidogion Cymru yn y ffurf y gofynnir amdani gan Weinidogion Cymru. 2 Os bydd Gweinidogion Cymru'n gofyn bod yr wybodaeth yn cael ei llofnodi gan y person sy'n ei rhoi, gall llofnod electronig ar unrhyw ffurf a bennir gan Weinidogion Cymru fodloni'r gofyniad hwn. 3 Llofnod electronig (“ electronic signature ”) yw cymaint o unrhyw beth ar ffurf electronig sydd— a wedi'i ymgorffori mewn unrhyw gyfathrebiad electronig neu ddata electronig neu sydd fel arall wedi'i gysylltu yn rhesymegol â hwy; a b yn honni ei fod wedi'i ymgorffori neu wedi'i gysylltu felly er mwyn cael ei ddefnyddio i sefydlu bod y cyfathrebiad neu'r data yn ddilys, bod y cyfathrebiad neu'r data yn gyflawn, neu'r ddau. Hysbysu ceiswyr 12 Rhaid i Weinidogion Cymru hysbysu ceisydd— a a fernir bod y ceisydd hwnnw'n fyfyriwr cymwys; b ynglŷn â swm y cymorth sy'n daladwy ar gyfer y flwyddyn academaidd o dan sylw, os oes cymorth yn daladwy o gwbl; c a yw Gweinidogion Cymru o'r farn bod cymhwystra myfyriwr wedi terfynu; ch ynglŷn â swm unrhyw gyfraniad gan fyfyriwr yng Ngholeg Ewrop a gyfrifwyd o dan Atodlen 2. RHAN 4 CYMORTH ARIANNOL PENNOD 1 DARPARIAETH GYFFREDINOL Nifer y dyfarniadau 13 1 Caiff Gweinidogion Cymru ddyfarnu cymorth i un myfyriwr cymwys ar unrhyw un adeg sy'n ymgymryd â chwrs dynodedig yng Nghanolfan Bologna (“myfyriwr yng Nghanolfan Bologna”). 2 Caiff Gweinidogion Cymru ddyfarnu cymorth i un myfyriwr cymwys ar unrhyw un adeg mewn blwyddyn academaidd sy'n ymgymryd â chwrs dynodedig yng Ngholeg Ewrop (“myfyriwr yng Ngholeg Ewrop”). 3 Os bydd mwy nag un myfyriwr cymwys yn gwneud cais am gymorth ar gyfer yr un flwyddyn academaidd a'r un sefydliad Ewropeaidd, rhaid i Weinidogion Cymru (os ydynt wedi penderfynu dyfarnu cymorth) ddyfarnu'r cymorth hwnnw i p'run bynnag o'r ceiswyr a wnaeth gais gyntaf mewn pryd i'r sefydliad Ewropeaidd dan sylw. 4 Pan fo mwy nag un myfyriwr cymwys yn gwneud cais ar yr un diwrnod ar gyfer yr un flwyddyn academaidd a'r un sefydliad Ewropeaidd, rhaid i Weinidogion Cymru (os ydynt wedi penderfynu dyfarnu cymorth) ddyfarnu'r cymorth hwnnw i p'run bynnag o'r myfyrwyr cymwys y mae Gweinidogion Cymru yn penderfynu mai ef sy'n fwyaf addas i gael cymorth. Natur y Cymorth a Ddyfernir 14 1 Pan fo Gweinidogion Cymru wedi penderfynu dyfarnu cymorth o dan reoliad 13(1), rhaid iddynt ddyfarnu grant at ffioedd yn unol â Phennod 2. 2 Pan fo Gweinidogion Cymru wedi penderfynu dyfarnu cymorth o dan reoliad 13(2), yn ddarostyngedig i reoliad 29 rhaid iddynt ddyfarnu— a grant at ffioedd yn unol â Phennod 3; a b grantiau at gostau byw a chostau eraill yn unol â Phennod 4. Dim Cymorth i Ailadrodd Astudiaethau 15 1 Nid oes gan fyfyriwr cymwys mewn sefydliad Ewropeaidd hawl i gael unrhyw gymorth ar gyfer blwyddyn o ailadrodd astudiaethau. 2 ystyr “blwyddyn o ailadrodd astudiaethau” (“ year of repeat study ”) yw blwyddyn academaidd y mae'r myfyriwr wedi ymgymryd â hi o'r blaen ond y mae'r sefydliad Ewropeaidd yn ei gwneud yn ofynnol i'r myfyriwr ymgymryd â hi eto. PENNOD 2 GRANTIAU AT FFIOEDD I FYFYRWYR YNG NGHANOLFAN BOLOGNA Grant at ffioedd 16 1 Mae gan fyfyriwr yng Nghanolfan Bologna hawl i gael grant at ffioedd ar gyfer un flwyddyn academaidd o gwrs dynodedig a gyfrifir yn unol â pharagraff (2). 2 Swm y grant at ffioedd sy'n daladwy i fyfyriwr yng Nghanolfan Bologna ar gyfer un flwyddyn academaidd yw cyfanswm y ffioedd sy'n daladwy gan y myfyriwr mewn perthynas â'r myfyriwr yn ymgymryd â'r cwrs dynodedig yn ystod y flwyddyn academaidd honno, neu fel arall mewn cysylltiad ag ef, yn ddarostyngedig i baragraff (3). 3 Uchafswm y grant at ffioedd sy'n daladwy o dan y rheoliad hwn yw 28,200 ewro. PENNOD 3 GRANTIAU AT FFIOEDD I FYFYRWYR YNG NGHOLEG EWROP Grant at ffioedd 17 1 Mae gan fyfyriwr yng Ngholeg Ewrop hawl i gael grant at ffioedd ar gyfer un flwyddyn academaidd o gwrs dynodedig a gyfrifir yn unol â pharagraff (2). 2 Swm y grant at ffioedd sy'n daladwy i fyfyriwr yng Ngholeg Ewrop ar gyfer un flwyddyn academaidd yw cyfanswm y ffioedd sy'n daladwy gan y myfyriwr mewn perthynas â'r myfyriwr yn ymgymryd â'r cwrs dynodedig yn ystod y flwyddyn academaidd honno, neu fel arall mewn cysylltiad ag ef, yn ddarostyngedig i baragraff (3). 3 Uchafswm y grant at ffioedd sy'n daladwy o dan y rheoliad hwn yw 14,000 ewro. PENNOD 4 GRANTIAU AT GOSTAU BYW A CHOSTAU ERAILL I FYFYRWYR YNG NGHOLEG EWROP Cyffredinol 18 1 Nid oes gan fyfyriwr yng Ngholeg Ewrop y dyfernir cymorth iddo (“myfyriwr” yn y Bennod hon) hawl i gael yr un o'r grantiau sy'n daladwy o dan y Bennod hon os paragraff 9 o Ran 2 o Atodlen 1 yw'r unig baragraff o Ran 2 o'r Atodlen honno y mae'r myfyriwr yn syrthio odano. 2 Caniateir i'r swm sy'n daladwy ar gyfer unrhyw rai o'r grantiau at gostau byw a chostau eraill heblaw'r lwfans myfyrwyr anabl a'r grant ar gyfer dibynyddion y darperir ar eu cyfer yn rheoliadau 23 i 26, gael ei ostwng yn unol â Rhan 5. Grant at gostau byw 19 Mae gan fyfyriwr hawl i gael grant at gostau byw sy'n swm sydd yn hafal i swm (A + B) lle— mae A yn £2,463; a B yn £50 am bob wythnos y mae'n ofynnol i'r myfyriwr fod yn bresennol yng Ngholeg Ewrop uwchlaw 30 wythnos a 3 diwrnod, gan gynnwys wythnos pan fo'n ofynnol i'r myfyriwr fod yn bresennol yng Ngholeg Ewrop am lai na 5 diwrnod. Grant at fwrdd a llety 20 Mae gan fyfyriwr hawl i gael uchafswm grant at fwrdd a llety o hyd at 7,000 ewro. Grantiau teithio 21 1 Mae gan fyfyriwr hawl i gael grant i deithio adref sy'n swm sydd yn hafal I (A − B) lle— A yw'r swm y mae Gweinidogion Cymru wedi penderfynu mai dyna gost tair siwrnai ddychwel o gyfeiriad cartref y myfyriwr i Goleg Ewrop; a B yw £102. 2 Mae gan fyfyriwr hawl i gael grant at deithio colegol am unrhyw swm y mae Gweinidogion Cymru yn penderfynu mai dyna gost resymol teithio i Goleg Ewrop o gyfeiriad y myfyriwr yn ystod y tymor. 3 Yn ddarostyngedig i gytundeb ymlaen llaw gan Weinidogion Cymru cyn i gostau gael eu hysgwyddo, mae gan fyfyriwr hawl i gael grant i deithio ar gyfer ymchwil am unrhyw swm y mae Gweinidogion Cymru yn penderfynu mai dyna gost resymol teithio sydd wedi'i hysgwyddo er mwyn cwblhau cyfnodau o ymchwil a awdurdodwyd gan Goleg Ewrop yn ystod y flwyddyn academaidd y dyfernir cymorth ar ei chyfer. Lwfans myfyrwyr anabl 22 1 Mae gan fyfyriwr hawl i gael lwfans myfyrwyr anabl i gynorthwyo gyda'r gwariant ychwanegol y mae Gweinidogion Cymru wedi'u bodloni bod rhaid i'r myfyriwr ei ysgwyddo mewn cysylltiad â'r myfyriwr yn ymgymryd â chwrs dynodedig oherwydd anabledd sydd gan y myfyriwr. 2 Yn ddarostyngedig i baragraff (3), swm y lwfans myfyriwr anabl yw'r swm y mae Gweinidogion Cymru o'r farn ei fod yn briodol yn unol ag amgylchiadau'r myfyriwr i gynorthwyo gydag un neu fwy o'r mathau o wariant cymwys a ddisgrifir ym mharagraff (4). 3 Rhaid i swm lwfans myfyriwr anabl beidio â bod yn fwy na £10,260 ar gyfer y flwyddyn academaidd. 4 Dyma'r mathau o wariant cymwys— a gwariant ar gynorthwyydd personol anfeddygol; b gwariant ar eitemau pwysig o offer arbenigol; c unrhyw wariant ychwanegol a ysgwyddir— i yn y wlad y lleolir Coleg Ewrop ynddi er mwyn bod yn bresennol yn y sefydliad; a ii yn y Deyrnas Unedig neu y tu allan iddi er mwyn teithio i Goleg Ewrop er mwyn bod yn bresennol ar y cwrs cyfredol. Grant i ddibynyddion – cyffredinol 23 1 Mae'r grant i ddibynyddion yn cynnwys yr elfennau a ganlyn— a grant dibynyddion mewn oed; a b lwfans dysgu rhieni. 2 Nodir amodau hawlio pob elfen a'r symiau sy'n daladwy yn rheoliadau 24 i 26. Grant dibynyddion mewn oed 24 1 Mae gan fyfyriwr hawl i gael grant dibynyddion mewn oed mewn cysylltiad â bod yn bresennol ar gwrs dynodedig yn unol â'r rheoliad hwn. 2 Mae'r grant dibynyddion mewn oed ar gael mewn perthynas â dibynnydd i fyfyriwr sydd naill ai— a yn bartner i'r myfyriwr; neu b yn ddibynnydd mewn oed i'r myfyriwr lle nad yw incwm trethadwy'r myfyriwr yn fwy na £3,801. 3 Mae swm y grant dibynyddion mewn oed sy'n daladwy yn cael ei gyfrifo yn unol â rheoliad 26, a'r swm sylfaenol yw— a £2,647; neu b os yw'r person y mae'r myfyriwr yn gwneud cais am grant dibynyddion mewn oed mewn cysylltiad ag ef yn preswylio fel arfer y tu allan i'r Deyrnas Unedig, unrhyw swm nad yw'n fwy na £2,647 sydd ym marn Gweinidogion Cymru yn rhesymol o dan yr amgylchiadau. Lwfans dysgu rhieni 25 1 Mae gan fyfyriwr hawl mewn cysylltiad ag ymgymryd â chwrs dynodedig i gael y lwfans dysgu rhieni os oes gan y myfyriwr un neu fwy o blant dibynnol. 2 Mae swm y lwfans dysgu rhieni sy'n daladwy ar gyfer blwyddyn academaidd yn cael ei gyfrifo yn unol â rheoliad 26, a'r swm sylfaenol yw £1,508. Grant i Ddibynyddion – Cyfrifo 26 1 Yn ddarostyngedig i'r paragraffau a ganlyn, y swm sy'n daladwy ar gyfer elfen benodol o'r grant i ddibynyddion y mae gan y myfyriwr hawl i'w gael o dan reoliadau 24 a 25 yw swm yr elfen honno sy'n weddill ar ôl cymhwyso, hyd nes y daw i ben, swm sy'n hafal i (A minws B) fel a ganlyn ac yn y drefn a ganlyn er mwyn gostwng swm sylfaenol– a y grant dibynyddion mewn oed os oes gan y myfyriwr hawl i gael yr elfen honno o dan reoliad 24; a b y lwfans dysgu rhieni os oes gan y myfyriwr hawl i gael yr elfen honno o dan reoliad 25. 2 Yn ddarostyngedig i baragraffau (4) a (5), os yw B yn fwy na neu'n hafal i A, mae swm sylfaenol pob elfen o'r grant i ddibynyddion y mae gan y myfyriwr hawl i'w chael yn daladwy. 3 Os yw (A minws B) yn hafal i neu'n fwy na chyfanswm symiau sylfaenol y grant dibynyddion mewn oed a'r lwfans dysgu rhieni y mae gan y myfyriwr hawl i'w cael, y swm sy'n daladwy ar gyfer pob elfen yw dim. 4 Mae swm y grant dibynyddion mewn oed a gyfrifir o dan baragraff (1) yn cael ei ostwng o hanner— a os yw partner y myfyriwr— i yn fyfyriwr cymwys; neu ii yn dal dyfarniad statudol; a b os cymerir dibynyddion y partner hwnnw i ystyriaeth wrth gyfrifo swm y cymorth y mae gan y partner hwnnw hawl i'w gael neu'r taliad y mae gan y person hawlogaeth i'w gael o dan y dyfarniad statudol. 5 Os yw swm y lwfans dysgu rhieni a gyfrifir o dan baragraff (1) yn £0.01 neu fwy ond yn llai na £50, swm y lwfans dysgu rhieni sy'n daladwy yw £50. 6 At ddibenion y rheoliad hwn— A yw cyfanswm incwm net pob un o ddibynyddion y myfyriwr cymwys; a B yw— £1,159 os nad oes gan y myfyriwr blant dibynnol; £3,473 os nad yw'r myfyriwr yn rhiant unigol a bod ganddo un plentyn dibynnol; £4,632 os nad yw'r myfyriwr yn rhiant unigol a bod ganddo fwy nag un plentyn dibynnol; £4,632 os yw'r myfyriwr yn rhiant unigol a bod ganddo un plentyn dibynnol; £5,797 os yw'r myfyriwr yn rhiant unigol a bod ganddo fwy nag un plentyn dibynnol. Grant i Ddibynyddion – Dehongli 27 1 At ddibenion rheoliadau 24 i 26— a ystyr “dibynnydd mewn oed” (“ adult dependant ”), mewn perthynas â myfyriwr, yw oedolyn sy'n ddibynnol ar y myfyriwr, heblaw plentyn y myfyriwr, partner y myfyriwr (gan gynnwys priod neu bartner sifil y mae Gweinidogion Cymru o'r farn bod y myfyriwr wedi gwahanu oddi wrtho) neu gyn-bartner y myfyriwr; b mae “plentyn” (“ child ”) mewn perthynas â myfyriwr yn cynnwys unrhyw blentyn i bartner y myfyriwr sy'n ddibynnol ar y myfyriwr ac unrhyw blentyn y mae gan y myfyriwr gyfrifoldeb rhiant drosto ac sy'n ddibynnol ar y myfyriwr; c ystyr “dibynnydd” (“ dependant ”), mewn perthynas â myfyriwr, yw partner y myfyriwr, plentyn dibynnol y myfyriwr neu ddibynnydd mewn oed, nad yw ym mhob achos yn fyfyriwr cymwys ac nad oes ganddo ddyfarniad statudol; ch ystyr “dibynnol” (“ dependent ”) yw ariannol ddibynnol yn gyfan gwbl neu'n bennaf; d ystyr “plentyn dibynnol” (“ dependent child ”) mewn perthynas â myfyriwr cymwys yw plentyn sy'n ddibynnol ar y myfyriwr; dd ystyr “rhiant unigol” (“ lone parent ”) yw myfyriwr nad oes ganddo bartner ac sydd â phlentyn dibynnol; e mae i “incwm net” (“ net income ”) yr ystyr a roddir ym mharagraff (2) fel y gellir ei ostwng yn unol â pharagraff (3); f yn ddarostyngedig i is-baragraffau (ff) ac (g), ystyr “partner” (“ partner ”) yw unrhyw un o'r canlynol— i priod; ii partner sifil; iii person sydd fel arfer yn byw gyda myfyriwr fel pe bai'r person hwnnw'n briod i'r myfyriwr os oedd y myfyriwr hwnnw'n 25 oed neu drosodd ar y dyddiad perthnasol; iv person sydd fel arfer yn byw gyda myfyriwr fel pe bai'r person hwnnw'n bartner sifil i'r myfyriwr os oedd y myfyriwr hwnnw'n 25 oed neu drosodd ar y dyddiad perthnasol; ff at ddibenion diffinio “dibynnydd mewn oed”, mae person i'w drin fel partner pe bai'r person yn bartner o dan is-baragraff (f) oni bai am y ffaith nad oedd y myfyriwr y mae'r person yn byw gydag ef yn 25 oed neu drosodd ar y dyddiad perthnasol; g at ddibenion diffinio “plentyn” a “rhiant unigol”, mae person i'w drin fel partner pe bai'r person yn bartner o dan is-baragraff (f) oni bai am y ffaith nad oedd y myfyriwr y mae'r person yn preswylio fel arfer gydag ef yn 25 oed neu drosodd ar y dyddiad perthnasol; ng mae i “blwyddyn ariannol flaenorol” (“ prior financial year ”) yr ystyr a roddir ym mharagraff 1(1) o Atodlen 2. 2 Yn ddarostyngedig i baragraff (3), incwm net dibynnydd yw incwm trethadwy y dibynnydd o bob ffynhonnell am y flwyddyn ariannol flaenorol wedi'i ostwng yn ôl swm y dreth incwm a'r cyfraniadau nawdd cymdeithasol sy'n daladwy mewn perthynas â hi ond gan anwybyddu— a unrhyw bensiwn, lwfans neu fudd-dal arall a delir oherwydd anabledd neu analluedd sydd gan y dibynnydd; b budd-dal plant sy'n daladwy o dan Ran IX o Ddeddf Cyfraniadau a Budd-daliadau Nawdd Cymdeithasol 1992 ; c unrhyw gymorth ariannol sy'n daladwy i'r dibynnydd gan awdurdod lleol yn unol â rheoliadau a wnaed o dan adrannau 2, 3 a 4 o Ddeddf Mabwysiadu a Phlant 2002 ; ch unrhyw lwfans gwarcheidwad y mae gan y dibynnydd hawlogaeth i'w gael o dan adran 77 o Ddeddf Cyfraniadau a Budd-daliadau Nawdd Cymdeithasol 1992; d yn achos dibynnydd y mae plentyn sy'n derbyn gofal awdurdod lleol wedi'i fyrddio gydag ef, unrhyw daliad a wneir i'r dibynnydd hwnnw at ddibenion adran 23 o Ddeddf Plant 1989 ; dd unrhyw daliad a wneir i'r dibynnydd o dan adran 23C(5A) o Ddeddf Plant 1989 ; e unrhyw daliadau a wneir i'r dibynnydd o dan adran 15 o Ddeddf Plant 1989 ac Atodlen 1 iddi mewn perthynas â pherson nad yw'n blentyn i'r dibynnydd neu unrhyw gymorth a roddir gan awdurdod lleol yn unol ag adran 24 o'r Ddeddf honno ; ac f unrhyw gredyd treth plant y mae gan y dibynnydd hawlogaeth i'w gael o dan Ran I o Ddeddf Credydau Treth 2002 . 3 Os yw partner myfyriwr yn gwneud unrhyw daliadau ailgylchol a oedd gynt yn cael eu gwneud gan y myfyriwr yn unol â rhwymedigaeth a ysgwyddwyd cyn y dyddiad perthnasol, incwm net partner y myfyriwr yw'r incwm trethadwy wedi'i gyfrifo yn unol â pharagraff (2) wedi'i ostwng yn ôl— a swm sy'n hafal i'r taliadau o dan sylw am y flwyddyn academaidd, os yw'r rhwymedigaeth, ym marn Gweinidogion Cymru, wedi'i hysgwyddo'n rhesymol; neu b unrhyw swm llai, os bydd unrhyw swm o gwbl, sy'n briodol ym marn Gweinidogion Cymru pe gallai rhwymedigaeth lai fod wedi'i hysgwyddo'n rhesymol, ym marn Gweinidogion Cymru. 4 At ddibenion paragraff (2), mae taliadau i gael eu trin fel incwm i'r plentyn— a os yw'r dibynnydd yn blentyn dibynnol; a b os yw'r taliadau'n cael eu gwneud i'r myfyriwr tuag at gynhaliaeth y plentyn. RHAN 5 CYFRANIAD MYFYRIWR YNG NGHOLEG EWROP Cyfraniad y myfyriwr 28 Cyfraniad myfyriwr yng Ngholeg Ewrop ar gyfer blwyddyn academaidd yw'r swm a gyfrifir o dan Atodlen 2, os oes unrhyw swm o gwbl. Cymhwyso cyfraniad y myfyriwr 29 Rhaid i gyfraniad y myfyriwr yng Ngholeg Ewrop gael ei gymhwyso er mwyn gostwng neu ddileu symiau'r grantiau at gostau byw a chostau eraill y byddai gan y myfyriwr yng Ngholeg Ewrop hawlogaeth i'w cael fel arall yn y drefn a ganlyn— a grant y myfyriwr at gostau byw a gyfrifir o dan reoliad 19; b swm y grant dibynyddion mewn oed, os oes un, a gyfrifir yn unol â rheoliad 24; c swm y lwfans dysgu rhieni, os oes un, a gyfrifir yn unol â rheoliad 25; ch swm y grant at fwrdd a llety, os oes un, yn unol â rheoliad 20; d swm y grant at deithio adref a gyfrifir yn unol â rheoliad 21(1); dd swm y grant at deithio colegol yn unol â rheoliad 21(2); e swm y grant at deithio ar gyfer ymchwil a gyfrifir yn unol â rheoliad 21(3). RHAN 6 TALIADAU Talu grant at ffioedd 30 1 Rhaid i Weinidogion Cymru beidio â thalu'r grant at ffioedd a ddyfarnwyd i geisydd nes eu bod wedi cael cais dilys am y taliad oddi wrth yr awdurdod academaidd. 2 Caiff Gweinidogion Cymru wneud taliadau'r grant at ffioedd i'r awdurdod academaidd mewn unrhyw randaliadau (os oes rhandaliadau o gwbl) ac ar unrhyw adegau y maent yn credu eu bod yn briodol. Talu grantiau at gostau byw a chostau eraill 31 1 Caiff Gweinidogion Cymru dalu'r grantiau at gostau byw a chostau eraill i fyfyriwr yng Ngholeg Ewrop mewn unrhyw randaliadau (os oes rhandaliadau o gwbl) ac ar unrhyw adegau y maent yn credu eu bod yn briodol. 2 Caiff Gweinidogion Cymru, os ydynt yn credu ei bod yn briodol gwneud hynny, dalu'r grant sy'n daladwy o dan reoliad 20 (grant at fwrdd a llety) i'r awdurdod academaidd perthnasol er mwyn i'r awdurdod academaidd dalu'r grant perthnasol ar eu rhan. 3 Os na all asesiad terfynol o swm y grantiau at gostau byw a chostau eraill sy'n daladwy i fyfyriwr gael ei wneud ar sail yr wybodaeth a roddwyd gan geisydd, caiff Gweinidogion Cymru wneud taliadau dros dro o'r grantiau hynny hyd nes y ceir yr asesiad terfynol. 4 Caiff Gweinidogion Cymru, os ydynt yn credu ei bod yn briodol gwneud hynny, wneud taliad o lwfans myfyrwyr anabl cyn dechrau'r flwyddyn academaidd y mae'r taliad hwnnw'n ddyledus mewn perthynas â hi. 5 Pan fo'r amgylchiadau yn rheoliad 10(2)(a) neu reoliad 10(2)(c) yn gymwys, rhaid i Weinidogion Cymru beidio â gwneud taliadau cymorth i fyfyriwr ar ôl y dyddiad y mae'r myfyriwr yn rhoi'r gorau i fod yn bresennol ar y cwrs oni bai eu bod yn credu ei bod yn briodol gwneud hynny gan gymryd amgylchiadau achos y myfyriwr i ystyriaeth. 6 Rhaid i Weinidogion Cymru beidio â gwneud unrhyw daliadau cymorth i fyfyriwr sy'n absennol o'r cwrs— a am fwy na 60 diwrnod oherwydd salwch; neu b am unrhyw gyfnod am unrhyw reswm arall, oni bai eu bod yn credu ei bod yn briodol i wneud hynny gan gymryd amgylchiadau achos y myfyriwr i ystyriaeth. Gordalu 32 1 Caiff Gweinidogion Cymru adennill unrhyw ordaliad grant at ffioedd oddi wrth yr awdurdod academaidd. 2 Os bydd Gweinidogion Cymru yn gofyn iddo, rhaid i fyfyriwr cymwys ad-dalu unrhyw swm a dalwyd i'r myfyriwr hwnnw o dan Ran 4 sydd am ba reswm bynnag yn fwy na swm y cymorth y mae gan y person hawlogaeth i'w gael o dan Ran 4. Leighton Andrews Y Gweinidog dros Blant, Addysg, a Dysgu Gydol Oes, un o Weinidogion Cymru 11 Mawrth 2011